Els moros i cristians celebren la Conquesta del Castell a Alaquàs
03/09/2009

# Els moros i cristians celebren la Conquesta del Castell a Alaquàs

*   03/09/2009
*   [Imprimir](#)
*   Compartir
*    https://www.alaquas.org/documento.asp?id\_do=11575

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11575%2F0&title=Ajuntament%20d%27Alaqu%C3%A0s.%20Premsa.Els%20moros%20i%20cristians%20celebren%20la%20Conquesta%20del%20Castell%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11575/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11575/03092009dscn8732_Form_4.jpg)](https://www.alaquas.org/ficheros/documentos/2009/2/11575/03092009dscn8732_Form_10.jpg "<a href='https://www.alaquas.org/ficheros/documentos/2009/2/11575/03092009dscn8732_Form_10.jpg' target=_blank><i class='fa fa-external-link' aria-hidden='true'></i>.Els moros i cristians celebren la Conquesta del Castell a Alaquàs</a>")

Centenars de veïns i veïnes contemplen com el bàndol cristià recupera el Castell d'Alaquàs

El passat dimecres 2 de setembre va tindre lloc a la Plaça de la Constitució d'Alaquàs la tradicional Conquesta del Castell, un espectacle organitzat per l'Associació Moros i Cristians Perolers d'Alaquàs i que va comptar amb la participació de totes les filaes i comparses de la localitat. Any rere any la Conquesta reuneix a centenars d'espectadors que gaudixen de l'espectacle medieval que decora la Plaça de la Constitució amb llums, flors, música èpica, cavalls i insígnies medievals.

La Conquesta del Castell commemora la lluita arreu de la Península Ibèrica entre cristians i àrabs durant el segle XIII, quan Jaume I va reconquerir molts territoris entre ells València. Els diferent bàndols, el cristià que van descendir pel Carrer Major i els moros que ho van fer per l'avinguda Miguel Hernández van trobar-se a la Plaça de la Constitució on es va representar la lluita entre els guerrers d'amdós bàndols representats per algunes persones de les filaes i actors que incorporaren la participació de cavalls.

Una batalla encarnada a cavall i a peu amb espases donà la victòria al bàndol cristià capitanejat aquest any per la filà el Penó. Una vegada acabada la lluita el Capità Cristià va fer una entrada triomfal a la Plaça i anuncià la reconquesta de la localitat d'Alaquàs. L'espectacle va terminar quan la bandera cristiana s'estenia des del balcó del Castell.